**Ievads.**

Metodiskais materiāls paredzēts “Pasakas par ziediem” ir veidots

**lasītprasmes pilnveidošanai, skaņu izrunas korekcijai un dzirdes uztveres attīstīšanai** skolēniem no 5. – 9. klasei.

**Lasītprasme** ir svarīga mācību procesa sastāvdaļa. Lasītprasmes attīstīšana, pilnveidošana ir viena no skolas prioritātēm.

Lasīšanas kompetences galvenie aspekti:

1. **informācijas** **iegūšana** – vispārēja teksta izpratne un orientēšanās teksta saturā, informācijas atrašana,
2. **integrēšana un interpretēšana** – teksta satura paplašināšana, problēmu izvirzīšana, argumentēšana, salīdzināšana, secināšana,
3. **reflektēšana un izvērtēšana** – uzdevumi saistīti ar zināšanām, idejām un vērtībām ārpus teksta. Lasītājs veido spriedumu par tekstu un saista izlasīto ar savu pieredzi. Lasītājs saprot, kas tekstā pateikts tieši, kas netieši.

**Ievērojot dzirdes traucējuma korekcijas un kompensācijas iespējas,** metodiskais materiāls palīdzēs attīstīt prasmes kontrolēt savu runu:

1. skaņu izrunu vārdos,
2. atbilstošu intonāciju teikumos,
3. vārdu uzsvaru, runas plūdumu un ritmu.

Viens no galvenajiem darba veidiem dzirdes uztveres attīstīšanā individuālajās nodarbībās ir **darbs ar tekstu.** Skolēni mācās saklausīt un uztvert:

1. no teksta atsevišķus vārdus, vārdu savienojumus, teikumus,
2. atbildēt uz jautājumiem par saturu,
3. atkārot (stāstīt) atsevišķas teksta daļas vai visu tekstu,
4. pateikt teksta galveno domu.

**Dzirdes uztveres attīstīšanas** darba individuālajā procesā jāpievērš uzmanība bērna dzirdes traucējuma specifiskajām īpatnībām. Metodisko materiālu var variēt, izmantojot sekojošos darba paņēmienus:

1. runas (teksta) materiāla apjoms tiek pielāgots atbilstoši bērna spējām,
2. materiāla struktūra pakāpeniski kļūst sarežģītāka,
3. vienā nodarbībā tiek pielietots dažādas materiāla sarežģītības pakāpes (vārdi, vārdu savienojumi, teikumi, teksta daļas, teksti).

Skolotājs veido valodas situācijas, kurās skolēnam rodas vēlēšanās izteikties, runāt.